[bookmark: _GoBack][image: C:\Users\sosedova\Desktop\EAEU_sing_cmyk.jpg]

ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«13» сакавіка 2026 г.
	№ 28
	                              г. Масква



Аб Праграме развіцця інтэграцыі ў сферы статыстыкі Еўразійскага эканамічнага саюза на 2026–2030 гады

У адпаведнасці з пунктам 14 Пратакола аб парадку фарміравання і распаўсюджвання афіцыйнай статыстычнай інфармацыі Еўразійскага эканамічнага саюза (дадатак № 4 да Дагавора аб Еўразійскім эканамічным саюзе ад 29 мая 2014 года) Савет Еўразійскай эканамічнай камісіі вырашыў:
1. Зацвердзіць прыкладзеную праграму развіцця інтэграцыі ў сферы статыстыкі Еўразійскага эканамічнага саюза на 2026–2030 гады.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Члены Савета Еўразійскай эканамічнай камісіі:


	Ад Рэспублікі Арменія



	Ад Рэспублікі Беларусь



	Ад Рэспублікі Казахстан



	Ад Кыргызскай Рэспублікі
	Ад Расійскай Федэрацыі

	М. Грыгаран
	Н. Пяткевіч
	С. Жумангарын
	Д. Амангельдыеў
	А. Авярчук

ЗАЦВЕРДЖАНА
Рашэннем Савета
Еўразійскай эканамічнай камісіі 
ад 13 сакавіка 2026 г. № 28


ПРАГРАМА 
развіцця інтэграцыі ў сферы статыстыкі 
Еўразійскага эканамічнага саюза на 2026–2030 гады

Пашпарт Праграмы
	Найменне
Праграмы
	–
	Праграма развіцця інтэграцыі ў сферы статыстыкі Еўразійскага эканамічнага саюза на 2026–2030 гады

	Падстава для распрацоўкі Праграмы
	–
	Дагавор аб Еўразійскім эканамічным саюзе ад 29 мая 2014 года (пункт 14 Пратакола аб парадку фарміравання і распаўсюджвання афіцыйнай статыстычнай інфармацыі Еўразійскага эканамічнага саюза (дадатак № 4 да ўказанага Дагавора))

	Адказны распрацоўшчык Праграмы
	–
	Еўразійская эканамічная камісія

	Сураспрацоўшчыкі Праграмы
	–
	Статыстычны камітэт Рэспублікі Арменія;
Цэнтральны банк Рэспублікі Арменія;
Міністэрства фінансаў Рэспублікі Арменія;
Камітэт дзяржаўных даходаў Рэспублікі Арменія;
Нацыянальны статыстычны камітэт Рэспублікі Беларусь;
Нацыянальны банк Рэспублікі Беларусь;
Міністэрства фінансаў Рэспублікі Беларусь;
Дзяржаўны мытны камітэт Рэспублікі Беларусь;
Бюро нацыянальнай статыстыкі Агенцтва па стратэгічным планаванні і рэформах Рэспублікі Казахстан;
Нацыянальны Банк Рэспублікі Казахстан;
Міністэрства фінансаў Рэспублікі Казахстан;
Камітэт дзяржаўных даходаў Міністэрства фінансаў Рэспублікі Казахстан;
Нацыянальны статыстычны камітэт Кыргызскай Рэспублікі;
Нацыянальны банк Кыргызскай Рэспублікі;
Міністэрства фінансаў Кыргызскай Рэспублікі;
Служба рэгулявання і надгляду за фінансавым рынкам пры Міністэрстве эканомікі і камерцыі Кыргызскай Рэспублікі;
Дзяржаўная падатковая служба пры Міністэрстве фінансаў Кыргызскай Рэспублікі;
Дзяржаўная мытная служба пры Міністэрстве фінансаў Кыргызскай Рэспублікі;
Федэральная служба дзяржаўнай статыстыкі;
Цэнтральны банк Расійскай Федэрацыі;
Міністэрства фінансаў Расійскай Федэрацыі;
Федэральнае казначэйства;
Федэральная падатковая служба;
Федэральная мытная служба

	Мэта Праграмы
	–
	далейшае развіццё інтэграцыі ў сферы статыстыкі Еўразійскага эканамічнага саюза (далей адпаведна – статыстыка Саюза, Саюз) для максімальна поўнага задавальнення патрэб карыстальнікаў афіцыйнай статыстычнай інфармацыі Саюза ў якасных статыстычных даных, якія карыстаюцца даверам, неабходных для аналізу працэсаў функцыянавання і развіцця агульных рынкаў тавараў, паслуг, капіталу і працоўных рэсурсаў у рамках Саюза

	Задачы Праграмы
	–
	фарміраванне комплекснай сістэмы статыстычных даных Саюза;
паляпшэнне каардынацыі статыстычнай дзейнасці ў Саюзе;
развіццё лічбавай экасістэмы ў сферы статыстыкі Саюза;
удасканальванне сістэмы менеджменту якасці для ацэнкі афіцыйнай статыстычнай інфармацыі Саюза;
павышэнне мэтавай накіраванасці і практычнай значнасці афіцыйнай статыстычнай інфармацыі Саюза;
забеспячэнне паўнаты, супастаўнасці і своечасовасці прадастаўлення статыстычнай інфармацыі

	Тэрміны рэалізацыі Праграмы
	–
	2026–2030 гады

	Крыніцы фінансавання Праграмы
	–
	бюджэт Саюза (у частцы сродкаў, прадугледжаных на забеспячэнне дзейнасці Еўразійскай эканамічнай камісіі (далей – Камісія)), бюджэты дзяржаў – членаў Саюза (далей – дзяржавы-члены) (у частцы сродкаў, прадугледжаных на забеспячэнне дзейнасці дзяржаўных органаў дзяржаў-членаў, уключаючы нацыянальныя (цэнтральныя) банкі, на якія ўскладзены функцыі па фарміраванні афіцыйнай статыстычнай інфармацыі (далей – упаўнаважаныя органы))

	Чаканыя вынікі рэалізацыі Праграмы
	–
	развіццё сістэмы, якая адпавядае патрэбам шырокага кола карыстальнікаў статыстычных паказчыкаў, якія забяспечваюць комплексны аналіз агульных рынкаў тавараў, паслуг, капіталу і працоўных рэсурсаў у рамках Саюза;
падрыхтоўка актуальнай і дакладнай афіцыйнай статыстычнай інфармацыі, якая адпавядае міжнародным стандартам, класіфікацыям і метадалогіям у сферы статыстыкі;
развіццё інавацыйных інфармацыйных тэхналогій, неабходных для ажыццяўлення вытворчасці афіцыйнай статыстычнай інфармацыі Саюза

	Механізм рэалізацыі Праграмы
	–
	дэпартамент Камісіі, адказны за рэалізацыю Праграмы, ажыццяўляе бягучае кіраванне і каардынацыю інфармацыйнага і метадалагічнага ўзаемадзеяння ўпаўнаважаных органаў з мэтай рэалізацыі Праграмы


I. Агульныя палажэнні
Гэта Праграма распрацавана на падставе пункта 14 Пратакола аб парадку фарміравання і распаўсюджвання афіцыйнай статыстычнай інфармацыі Еўразійскага эканамічнага саюза (дадатак № 4 да Дагавора аб Еўразійскім эканамічным саюзе ад 29 мая 2014 года).
Ва ўмовах паскарэння і ўскладнення глабальных працэсаў роля статыстыкі прыкметна мяняецца, пры гэтым павышаюцца патрабаванні да аператыўнасці атрымання статыстычнай інфармацыі і яе доказнасці.
Сацыяльна-эканамічныя змяненні, якія адбываюцца ў дзяржавах-членах і ў свеце ў апошнія гады, вызначаюць рад тэндэнцый развіцця і мадэрнізацыі статыстычных сістэм і працэсаў (укараненне сучасных інструментаў збору і вытворчасці даных, выкарыстанне новых альтэрнатыўных крыніц інфармацыі (адміністрацыйных даных, «вялікіх даных» і інш.), аналіз статыстычнай інфармацыі з дапамогай тэхналогій штучнага інтэлекту, інтэграцыя статыстычнай і геапрасторавай інфармацыі).
У выніку рэалізацыі комплексу мерапрыемстваў сфарміравана цэласная сістэма распрацоўкі, вытворчасці і распаўсюджвання афіцыйнай статыстычнай інфармацыі Саюза з прымяненнем сучасных інфармацыйных тэхналогій.
Афіцыйная статыстычная інфармацыя Саюза дазваляе ацаніць вынікі і эфектыўнасць функцыянавання Саюза і забяспечвае ўрады, дзяржаўныя органы, бізнес, навуку і грамадзян дзяржаў-членаў аб’ектыўнай і непрадузятай інфармацыяй, неабходнай для правядзення даследаванняў і прыняцця рашэнняў.
Разам з тым узрослы попыт на афіцыйную статыстычную інфармацыю ва ўмовах хуткага развіцця лічбавых тэхналогій, рэвалюцыі даных і ўкаранення ў міжнародную статыстычную практыку новых стандартаў ставіць перад статыстыкай Саюза новыя доўгатэрміновыя задачы.
Гэта Праграма распрацавана з улікам Дэкларацыі аб далейшым развіцці эканамічных працэсаў у рамках Еўразійскага эканамічнага саюза да 2030 года і на перыяд да 2045 года «Еўразійскі эканамічны шлях» ад 25 снежня 2023 года.
II. Аналіз бягучага стану статыстыкі Саюза
Фарміраванне афіцыйнай статыстычнай інфармацыі Саюза ажыццяўляецца ў адпаведнасці з наступнымі прынцыпамі, прадугледжанымі артыкулам 24 Дагавора аб Еўразійскім эканамічным саюзе ад 29 мая 2014 года:
прафесійная незалежнасць;
навуковая абгрунтаванасць і супастаўнасць;
паўната і дакладнасць;
актуальнасць і своечасовасць;
адкрытасць і агульнадаступнасць;
эфектыўнасць выдаткаў;
статыстычная канфідэнцыяльнасць.
Рэалізацыя мерапрыемстваў, прадугледжаных Праграмай развіцця інтэграцыі ў сферы статыстыкі Еўразійскага эканамічнага саюза на 2021–2025 гады, зацверджанай Рашэннем Савета Еўразійскай эканамічнай камісіі ад 23 лістапада 2020 г. № 116, дазволіла дасягнуць значных вынікаў у развіцці і ўдасканальванні статыстыкі Саюза:
створана і працягвае развівацца метадалагічная аснова статыстыкі (метадалогія фарміравання афіцыйнай статыстычнай інфармацыі Саюза, якая ўключае ў сябе 16 галіновых метадалогій, метадалогіі вядзення мытнай статыстыкі знешняга гандлю таварамі дзяржаў-членаў і метадалогіі вядзення статыстыкі ўзаемнага гандлю таварамі дзяржаў-членаў, у тым ліку па ўніфікаваным наборы звестак, метады ацэнкі ўплыву перашкод на ўзаемны гандаль дзяржаў-членаў, метад аналізу дынамічных радоў і статыстычнай ацэнкі ўплыву фактараў на аснове рэгрэсіўнага аналізу);
укаранёна сістэма менеджменту якасці для ацэнкі адпаведнасці афіцыйнай статыстычнай інфармацыі Саюза асноватворным прынцыпам, прадугледжаным Дагаворам аб Еўразійскім эканамічным саюзе ад 29 мая 2014 года (Кансультатыўным камітэтам па статыстыцы зацверджана Інструкцыя па ацэнцы якасці афіцыйнай статыстычнай інфармацыі Еўразійскага эканамічнага саюза, сумесна з упаўнаважанымі органамі праведзена апрабацыя індыкатараў і крытэрыяў якасці афіцыйнай статыстычнай інфармацыі Саюза, ажыццёўлена валідацыя папярэдніх вынікаў ацэнкі якасці афіцыйнай статыстычнай інфармацыі Саюза, з 2025 года ажыццяўляецца штогадовая публікацыя справаздач);
працягваецца фарміраванне сістэмы статыстычных класіфікацый Саюза для забеспячэння супастаўнасці афіцыйнай статыстычнай інфармацыі на нацыянальным, міжнародным узроўнях і ў рамках Саюза (Камісіяй прыняты 8 рэкамендацый па прымяненні міжнародных статыстычных класіфікацый і зборных класіфікацыйных груповак);
забяспечана распрацоўка пераходных крыніц паміж адзінай Таварнай наменклатурай знешнеэканамічнай дзейнасці Еўразійскага эканамічнага саюза і Міжнароднай стандартнай гандлёвай класіфікацыяй (МСГК), Класіфікацыяй па шырокіх эканамічных катэгорыях (ШЭК), Статыстычнай класіфікацыяй прадукцыі па відах эканамічнай дзейнасці Еўрапейскай эканамічнай супольнасці (КПЕС);
асаблівая ўвага надаецца рэалізацыі лічбавай павесткі па пытаннях развіцця тэхналагічных працэсаў і распрацоўкі метаданых у адпаведнасці з міжнародным стандартам абмену данымі і метаданымі (SDMX). Канчатковымі мэтамі рэалізацыі лічбавай павесткі з’яўляюцца зніжэнне нагрузкі на ўпаўнаважаныя органы па прадастаўленні ў Камісію афіцыйнай статыстычнай інфармацыі і павышэнне даступнасці і адкрытасці афіцыйнай статыстычнай інфармацыі шляхам пераходу да мадэлі інфармацыйнага ўзаемадзеяння «машына – машына»;
забяспечана падрыхтоўка афіцыйнай статыстычнай інфармацыі Саюза для аналізу развіцця агульных рынкаў тавараў, паслуг, капіталу і працоўных рэсурсаў у рамках Саюза. Укаранёны такія новыя напрамкі статыстыкі Саюза, як лічбавая эканоміка, Мэты ў сферы ўстойлівага развіцця, ахова навакольнага асяроддзя і «зялёная» эканоміка;
рэалізаваны комплекс мерапрыемстваў па забеспячэнні адкрытасці і даступнасці афіцыйнай статыстычнай інфармацыі Саюза. З улікам аб’ектыўных прычын у цяперашні час інфармацыя аб узаемным і знешнім гандлі ў адпаведнасці з заканадаўствам некаторых дзяржаў-членаў датычыцца звестак абмежаванага распаўсюджвання або не прадастаўляецца ў Камісію і не публікуецца ў афіцыйных крыніцах, што, у сваю чаргу, істотна змяншае паўнату і супастаўнасць статыстычнай інфармацыі ў цэлым па Саюзе;
выбудаваны дыялог з карыстальнікамі афіцыйнай статыстычнай інфармацыі Саюза, накіраваны на ўдасканальванне практыкі распаўсюджвання афіцыйнай статыстычнай інфармацыі, вывучэнне спажывецкага попыту і задаволенасці карыстальнікаў, прыняцце мер па павышэнні якасці афіцыйнай статыстычнай інфармацыі Саюза і 
даверу да яе;
павялічана колькасць публікацый па галінах статыстыкі і сацыяльна-эканамічных аспектах развіцця дзяржаў-членаў.
III. Мэта і задачы Праграмы
Мэтай гэтай Праграмы з’яўляецца далейшае развіццё статыстыкі Саюза для максімальна поўнага задавальнення патрэб карыстальнікаў афіцыйнай статыстычнай інфармацыі Саюза ў якасных статыстычных даных, якія карыстаюцца даверам, неабходных для аналізу працэсаў функцыянавання і развіцця агульных рынкаў тавараў, паслуг, капіталу і працоўных рэсурсаў у рамках Саюза.
Для дасягнення мэты гэтай Праграмы павінны быць вырашаны наступныя задачы:
фарміраванне комплекснай сістэмы статыстычных даных Саюза;
паляпшэнне каардынацыі статыстычнай дзейнасці ў Саюзе;
развіццё лічбавай экасістэмы ў сферы статыстыкі Саюза;
удасканальванне сістэмы менеджменту якасці для ацэнкі афіцыйнай статыстычнай інфармацыі Саюза;
павышэнне мэтавай накіраванасці і практычнай значнасці афіцыйнай статыстычнай інфармацыі Саюза;
забеспячэнне паўнаты, супастаўнасці і своечасовасці прадастаўлення статыстычнай інфармацыі.
IV. Асноўныя напрамкі рэалізацыі Праграмы
Рэалізацыя задач гэтай Праграмы прадугледжвае правядзенне мерапрыемстваў па наступных напрамках:
павышэнне супастаўнасці і аналітычнага патэнцыялу афіцыйнай статыстычнай інфармацыі;
мадэрнізацыя статыстычнай інфраструктуры;
развіццё лічбавага, тэхналагічнага і інавацыйнага патэнцыялу статыстыкі Саюза;
развіццё ўзаемадзеяння Камісіі і ўпаўнаважаных органаў у сферы статыстыкі.
1. Павышэнне супастаўнасці і аналітычнага патэнцыялу 
афіцыйнай статыстычнай інфармацыі
У рамках гэтага напрамку мяркуецца правядзенне наступных мерапрыемстваў па павышэнні супастаўнасці і аналітычнага патэнцыялу афіцыйнай статыстычнай інфармацыі:
развіццё статыстычнай метадалогіі (арганізацыя мерапрыемстваў па збліжэнні метадалогій дзяржаў-членаў на аснове міжнародных стандартаў у сферы статыстыкі і па пытаннях укаранення сістэмы нацыянальных рахункаў 2025 года (СНС–2025) у статыстычную практыку дзяржаў-членаў);
актуалізацыя Метадалогіі вядзення мытнай статыстыкі знешняга гандлю таварамі дзяржаў – членаў Еўразійскага эканамічнага саюза, зацверджанай Рашэннем Калегіі Еўразійскай эканамічнай камісіі ад 25 снежня 2018 г. № 210, з улікам новай рэдакцыі міжнароднага стандарту «Статыстыка міжнароднага гандлю таварамі: Канцэпцыі і азначэнні»;
вядзенне і ўдасканальванне сістэмы менеджменту якасці для ацэнкі афіцыйнай статыстычнай інфармацыі Саюза;
развіццё сістэмы паказчыкаў афіцыйнай статыстычнай інфармацыі Саюза па наступных напрамках:
агульны рынак тавараў (унясенне змяненняў у Метадалогію вядзення статыстыкі ўзаемнага гандлю таварамі дзяржаў – членаў Еўразійскага эканамічнага саюза, зацверджаную Рашэннем Калегіі Еўразійскай эканамічнай камісіі ад 25 снежня 2018 г. № 210, з мэтай забеспячэння фарміравання афіцыйнай статыстычнай інфармацыі аб аб’ёмах узаемнага электроннага гандлю таварамі, правядзенне сустрэч экспертаў упаўнаважаных органаў па параўнанні «люстраных» даных статыстыкі ўзаемнага гандлю таварамі дзяржаў-членаў і аналіз вынікаў параўнання такіх даных з мэтай павышэння якасці статыстычнай інфармацыі, падрыхтоўка аналітычнага даклада аб стане ўзаемнага гандлю паміж дзяржавамі-членамі);
агульны рынак паслуг (забеспячэнне паўнаты і дакладнасці паказчыкаў статыстыкі міжнароднага гандлю паслугамі (па ўніфікаваным пераліку паслуг на падставе пашыранай класіфікацыі паслуг плацежнага балансу, па спосабах пастаўкі) з улікам метадалагічнай падрыхтаванасці і рэсурснай забяспечанасці дзяржаў-членаў, арганізацыя двухбаковых сустрэч экспертаў упаўнаважаных органаў па параўнанні даных па статыстыцы знешняга сектара для скарачэння асіметрыі і павышэння супастаўнасці такіх даных, а таксама правядзенне кансультацый упаўнаважаных органаў і Камісіі з мэтай выпрацоўкі прапаноў па ўдасканальванні ўліку аб’ёмаў узаемнага гандлю паслугамі дзяржаў-членаў у адпаведнасці з пералікам сектараў (падсектараў) паслуг, у якіх функцыянуе адзіны рынак паслуг у рамках Саюза);
агульны рынак капіталу (гарманізацыя метадалагічных тлумачэнняў да паказчыкаў фінансавага сектара і рынку капіталу (на нацыянальным і рэгіянальным узроўнях) з міжнароднымі стандартамі, тэсціраванне міжнародных рэкамендацый па ўліку даных аб лічбавай валюце і іншых з’явах на фінансавых рынках з мэтай павышэння рэлевантнасці сістэмы статыстычных паказчыкаў Саюза);
агульны рынак працы (правядзенне кансультацый з упаўнаважанымі органамі па пытаннях развіцця паказчыкаў, якія характарызуюць працоўную міграцыю, актуалізацыя метаданых статыстыкі рынку працы і складу афіцыйнай статыстычнай інфармацыі, якая размяшчаецца на афіцыйным сайце Саюза, неабходнай для аналізу рынку працы);
лічбавая эканоміка (актуалізацыя пераліку статыстычных паказчыкаў лічбавай эканомікі і рэкамендацый па метадалогіі іх фарміравання);
дасягненне мэт устойлівага развіцця ААН у рамках Саюза ў сферах, прадугледжаных Дагаворам аб Еўразійскім эканамічным саюзе ад 29 мая 2014 года (правядзенне кансультацый па пытаннях актуалізацыі рэгіянальнага пераліку статыстычных паказчыкаў для дасягнення мэт устойлівага развіцця ААН у сферах, прадугледжаных Дагаворам аб Еўразійскім эканамічным саюзе ад 29 мая 2014 года, актуалізацыя ўказанага пераліку і распрацоўка метадалагічных тлумачэнняў па фарміраванні яго паказчыкаў).
2. Мадэрнізацыя статыстычнай інфраструктуры
У рамках гэтага напрамку мяркуецца правядзенне наступных мерапрыемстваў па далейшай мадэрнізацыі статыстычнай інфраструктуры:
распрацоўка рэкамендацый па прымяненні міжнародных статыстычных класіфікацый (уключаючы распрацоўку і актуалізацыю пераходных крыніц паміж класіфікацыямі);
арганізацыя мерапрыемстваў па пераходзе да прымянення новых версій міжнародных класіфікацый відаў эканамічнай дзейнасці і прадукцыі па відах эканамічнай дзейнасці (КДЕС, КПЕС) у статыстыцы Саюза;
вывучэнне практыкі вядзення сістэм класіфікацый і іншых метаданых у дзяржавах-членах;
вывучэнне і выкарыстанне новых крыніц інфармацыі (адміністрацыйных даных, «вялікіх даных» і інш.);
развіццё працэсаў вытворчасці і распаўсюджвання даных у падсістэме статыстыкі інтэграванай інфармацыйнай сістэмы Саюза;
вядзенне сістэмы класіфікацый і іншых метаданых у падсістэме статыстыкі інтэграванай інфармацыйнай сістэмы Саюза.
3. Развіццё лічбавага, тэхналагічнага і інавацыйнага патэнцыялу статыстыкі Саюза
У рамках гэтага напрамку мяркуецца правядзенне наступных мерапрыемстваў па развіцці лічбавага, тэхналагічнага і інавацыйнага патэнцыялу статыстыкі Саюза:
удасканальванне падыходаў і метадаў распаўсюджвання афіцыйнай статыстычнай інфармацыі Саюза;
вывучэнне прымянення тэхналогій штучнага інтэлекту для вытворчасці і распаўсюджвання афіцыйнай статыстычнай інфармацыі Саюза;
вывучэнне пытання інтэграцыі статыстычнай і геапрасторавай інфармацыі.
4. Развіццё ўзаемадзеяння Камісіі і ўпаўнаважаных органаў 
у сферы статыстыкі
У рамках гэтага напрамку мяркуецца правядзенне наступных мерапрыемстваў:
развіццё ўзаемадзеяння Камісіі і ўпаўнаважаных органаў з міжнароднымі арганізацыямі;
арганізацыя і правядзенне сумесных мерапрыемстваў Камісіі і ўпаўнаважаных органаў у сферы статыстыкі;
падрыхтоўка ўзгодненых прапаноў па пытанні прапрацоўкі механізма, які забяспечвае абмен статыстычнай інфармацыяй абмежаванага распаўсюджвання (доступу), за выключэннем інфармацыі дзяржаў-членаў, аднесенай да дзяржаўнай тайны (дзяржаўных сакрэтаў).
Рэалізацыя гэтай Праграмы ажыццяўляецца ў адпаведнасці з планам згодна з дадаткам.
V. Крыніцы фінансавання Праграмы
Выкананне мерапрыемстваў гэтай Праграмы ажыццяўляецца ў рамках бюджэту Саюза (у частцы сродкаў, прадугледжаных на забеспячэнне дзейнасці Камісіі) і бюджэтаў дзяржаў-членаў (у частцы сродкаў, прадугледжаных на забеспячэнне дзейнасці ўпаўнаважаных органаў).
VI. Чаканыя вынікі
Пры рэалізацыі гэтай Праграмы забяспечваецца дасягненне наступных вынікаў:
развіццё сістэмы, якая адпавядае патрэбам шырокага кола карыстальнікаў статыстычных паказчыкаў, якія забяспечваюць комплексны аналіз агульных рынкаў тавараў, паслуг, капіталу і працоўных рэсурсаў у рамках Саюза;
падрыхтоўка актуальнай і дакладнай афіцыйнай статыстычнай інфармацыі, якая адпавядае міжнародным стандартам, класіфікацыям і метадалогіям у сферы статыстыкі;
развіццё інавацыйных інфармацыйных тэхналогій, неабходных для ажыццяўлення вытворчасці афіцыйнай статыстычнай інфармацыі Саюза.
VII. Механізм рэалізацыі Праграмы
Дэпартамент Камісіі, адказны за рэалізацыю гэтай Праграмы:
уносіць пытанні, звязаныя з рэалізацыяй гэтай Праграмы, для разгляду на пасяджэнні Калегіі Камісіі;
сумесна з упаўнаважанымі органамі распрацоўвае план дзеянняў, уносіць яго для разгляду на пасяджэнні Кансультатыўнага камітэта па статыстыцы і зацвярджэння членам Калегіі Камісіі, які яго курыруе;
ажыццяўляе бягучае кіраванне і каардынацыю інфармацыйнага і метадалагічнага ўзаемадзеяння ўпаўнаважаных органаў з мэтай рэалізацыі гэтай Праграмы, штогод рыхтуе справаздачу аб выкананні плана дзеянняў і прадстаўляе яе для разгляду на пасяджэнні Кансультатыўнага камітэта па статыстыцы.
_____________

	9. Арганізацыя двухбаковых сустрэч экспертаў упаўнаважаных органаў па параўнанні даных па статыстыцы знешняга сектара для скарачэння асіметрыі і павышэння супастаўнасці такіх даных, а таксама правядзенне кансультацый упаўнаважаных органаў і Камісіі з мэтай выпрацоўкі прапаноў па ўдасканальванні ўліку аб’ёмаў узаемнага гандлю паслугамі дзяржаў-членаў у адпаведнасці з пералікам сектараў (падсектараў) паслуг, у якіх функцыянуе адзіны рынак паслуг у рамках Саюза
	Камісія, 
упаўнаважаныя органы
	2026–2030 гады
	справаздача (пратакол, інфармацыя) аб праведзеных мерапрыемствах

	2.3. Агульны рынак капіталу

	10. Гарманізацыя метадалагічных тлумачэнняў да паказчыкаў фінансавага сектара і рынку капіталу (на нацыянальным і рэгіянальным узроўнях) з міжнароднымі стандартамі
	Камісія, 
упаўнаважаныя органы
	2026 год,
2028 год
	справаздача (пратакол, інфармацыя) аб праведзеных мерапрыемствах

	11. Тэсціраванне міжнародных рэкамендацый па ўліку даных аб лічбавай валюце і іншых з’явах на фінансавых рынках з мэтай павышэння рэлевантнасці сістэмы статыстычных паказчыкаў Саюза
	Камісія, 
упаўнаважаныя органы
	2027–2029 гады
	справаздача (пратакол, інфармацыя) аб праведзеных мерапрыемствах

	2.4. Агульны рынак працы

	12. Правядзенне кансультацый з упаўнаважанымі органамі па пытаннях развіцця паказчыкаў, якія характарызуюць працоўную міграцыю
	Камісія, 
упаўнаважаныя органы
	2026 год
	справаздача (пратакол, інфармацыя) аб праведзеных мерапрыемствах

	13. Актуалізацыя метаданых статыстыкі рынку працы
	Камісія, 
упаўнаважаныя органы
	2026–2030 гады
	інфармацыя, якая размяшчаецца на афіцыйным сайце Саюза

	14. Актуалізацыя складу афіцыйнай статыстычнай інфармацыі, якая размяшчаецца на афіцыйным сайце Саюза, неабходнай для аналізу рынку працы
	Камісія, 
упаўнаважаныя органы
	2029 год
	інфармацыя, якая размяшчаецца на афіцыйным сайце Саюза

	2.5. Лічбавая эканоміка

	15. Актуалізацыя пераліку статыстычных паказчыкаў лічбавай эканомікі (пры неабходнасці)
	Камісія, 
упаўнаважаныя органы
	2028 год
	рашэнне Калегіі Камісіі

	16. Актуалізацыя рэкамендацый па метадалогіі фарміравання сістэмы статыстычных паказчыкаў лічбавай эканомікі (пры неабходнасці)
	Камісія, 
упаўнаважаныя органы
	2028 год
	рэкамендацыя Калегіі Камісіі

	2.6. Дасягненне мэт устойлівага развіцця ААН у рамках Саюза ў сферах, 
прадугледжаных Дагаворам аб Еўразійскім эканамічным саюзе ад 29 мая 2014 года

	17. Правядзенне кансультацый па пытаннях актуалізацыі рэгіянальнага пераліку статыстычных паказчыкаў для дасягнення мэт устойлівага развіцця ААН у рамках Саюза ў сферах, прадугледжаных Дагаворам аб Еўразійскім эканамічным саюзе ад 29 мая 2014 года
	Камісія, 
упаўнаважаныя органы
	2026 год
	справаздача (пратакол, інфармацыя) аб праведзеных мерапрыемствах

	18. Актуалізацыя рэгіянальнага пераліку статыстычных паказчыкаў для дасягнення мэт устойлівага развіцця ААН у рамках Саюза ў сферах, прадугледжаных Дагаворам аб Еўразійскім эканамічным саюзе ад 29 мая 2014 года
	Камісія, 
упаўнаважаныя органы
	2026 год
	справаздача (пратакол, інфармацыя) аб праведзеных мерапрыемствах

	19. Распрацоўка метадалагічных тлумачэнняў па фарміраванні паказчыкаў рэгіянальнага пераліку статыстычных паказчыкаў для дасягнення мэт устойлівага развіцця ААН у рамках Саюза ў сферах, прадугледжаных Дагаворам аб Еўразійскім эканамічным саюзе ад 29 мая 2014 года
	Камісія, 
упаўнаважаныя органы
	2026–2030 гады
	інфармацыя, якая размяшчаецца на афіцыйным сайце Саюза

	II. Мадэрнізацыя статыстычнай інфраструктуры

	20. Распрацоўка рэкамендацый па прымяненні міжнародных статыстычных класіфікацый (уключаючы распрацоўку і актуалізацыю пераходных крыніц паміж класіфікацыямі)
	Камісія, 
упаўнаважаныя органы
	2026–2030 гады
	рэкамендацыя Калегіі Камісіі, справаздача (пратакол, інфармацыя) аб праведзеных мерапрыемствах

	21. Арганізацыя мерапрыемстваў па пераходзе да прымянення новых версій міжнародных класіфікацый відаў эканамічнай дзейнасці і прадукцыі па відах эканамічнай дзейнасці (КДЕС, КПЕС) у статыстыцы Саюза
	Камісія, 
упаўнаважаныя органы
	2026–2030 гады
	справаздача (пратакол, інфармацыя) аб праведзеных мерапрыемствах

	22. Вывучэнне практыкі вядзення сістэм класіфікацый і іншых метаданых у дзяржавах-членах
	Камісія, 
упаўнаважаныя органы
	2026–2030 гады
	справаздача (пратакол, інфармацыя) аб праведзеных мерапрыемствах

	23. Вывучэнне і выкарыстанне новых крыніц інфармацыі (адміністрацыйных даных, «вялікіх даных» і інш.)
	Камісія, 
упаўнаважаныя органы
	2026 год
	справаздача (пратакол, інфармацыя) аб праведзеных мерапрыемствах

	24. Развіццё працэсаў вытворчасці і распаўсюджвання даных у падсістэме статыстыкі інтэграванай інфармацыйнай сістэмы Саюза
	Камісія, 
упаўнаважаныя органы
	2026–2030 гады
	справаздача (пратакол, інфармацыя) аб праведзеных мерапрыемствах

	25. Вядзенне сістэмы класіфікацый і іншых метаданых у падсістэме статыстыкі інтэграванай інфармацыйнай сістэмы Саюза
	Камісія, 
упаўнаважаныя органы
	2026–2030 гады
	справаздача (пратакол, інфармацыя) аб праведзеных мерапрыемствах

	III. Развіццё лічбавага, тэхналагічнага і інавацыйнага патэнцыялу статыстыкі Саюза

	26. Удасканальванне падыходаў і метадаў распаўсюджвання афіцыйнай статыстычнай інфармацыі Саюза
	Камісія
	2026–2030 гады
	інфармацыя, якая размяшчаецца на афіцыйным сайце Саюза

	27. Вывучэнне прымянення тэхналогій штучнага інтэлекту для вытворчасці і распаўсюджвання афіцыйнай статыстычнай інфармацыі Саюза
	Камісія, 
упаўнаважаныя органы
	2027 год
	справаздача (пратакол, інфармацыя) аб праведзеных мерапрыемствах

	28. Вывучэнне пытання інтэграцыі статыстычнай і геапрасторавай інфармацыі
	Камісія, 
упаўнаважаныя органы
	2028 год
	справаздача (пратакол, інфармацыя) аб праведзеных мерапрыемствах

	IV. Развіццё ўзаемадзеяння Камісіі і ўпаўнаважаных органаў у сферы статыстыкі

	29. Развіццё ўзаемадзеяння Камісіі і ўпаўнаважаных органаў з міжнароднымі арганізацыямі
	Камісія, 
упаўнаважаныя органы
	2026–2030 гады
	справаздача (пратакол, інфармацыя) аб праведзеных мерапрыемствах

	30. Арганізацыя і правядзенне сумесных мерапрыемстваў Камісіі і ўпаўнаважаных органаў у сферы статыстыкі
	Камісія, 
упаўнаважаныя органы
	2026–2030 гады
	справаздача (пратакол, інфармацыя) аб праведзеных мерапрыемствах

	31. Падрыхтоўка ўзгодненых прапаноў па пытанні прапрацоўкі механізма, які забяспечвае абмен статыстычнай інфармацыяй абмежаванага распаўсюджвання (доступу), за выключэннем інфармацыі дзяржаў-членаў, аднесенай да дзяржаўнай тайны (дзяржаўных сакрэтаў)
	Камісія, 
упаўнаважаныя органы
	2027 год
	даклад на пасяджэнні Калегіі Камісіі, акты органаў Саюза (пры неабходнасці)

